Jy kan trots wees op sulke 'diens' | Netwerk24
Deur Lallie De Wet, Caledon 22 Augustus 2019 00:01
Ek is baie trots op ons staatsdiens vir die flinke wyse waarop sy dienslewering plaasvind.
Ek het op 28 Februarie na die plaaslike munisipaliteit gegaan om my rybewys te hernu. Die diens wat ek daar ontvang het, was flink en vriendelik.
Ek het ongeveer drie maande later 'n nota gekry wat vra dat ek weer na die kantoor moet gaan vir nuwe foto's. Die eerste foto's was seker teen daardie tyd al verouderd.
Op 10 Augustus – 'n skamele vyf maande en sewe dae nadat ek om 'n nuwe rybewys aansoek gedoen het – word ek in kennis gestel dat ek die nuwe rybewys kan gaan haal.